■ - 89 - 



pour le désir que tousjours il a eu de soy maintenir en la bonne 

 grâce desdictz sieurs éleu et de Genève, de laquelle s'il est dé- 

 cheu, c'est à son regret et sans sa fanlte. Mais, laissant l'opinion 

 que lesdictz Richardot et Lullus doibvent avoir l'ung de l'aultre, 

 cela veult bien dire ledict sieur administrateur qu'il se rappour- 

 tera voulentiers à tous les gens de bien dudict pays quy ont 

 cognoissance de tous deux, mesmes aux sieurs de la Court et 

 aultres bons personages quy ne seront point de la partie, lequel 

 des deux semble plus à propoz pour telle charge, afin que l'on 

 ne pense que ledict sieur administrateur ait en cecy regardé 

 plus à l'avancement dudict sieur Richardot qu'au bien et à l'uti- 

 lité du diocèse. Et n'est pas vray , à bonne suppourtation , que- 

 ledit Lullus ait eu la lecture théologale à Dole sans l'avoir 

 poursuivy, car ledict sieur administrateur, qui la luy donna, a 

 bonne souvenance de l'ardente affection qu'il y avoit : laquelle 

 affection s'il eust gardé à faire son debvoir comme à pourchasser 

 ladicte lecture, certainement il en auroit plus de soing qu'il n'a, 

 estant aulcunesfoys un demy-an entier sans lire ; en quoy il faict 

 tort à Sadicte Majesté, audict pays et à ladicte Université, veu 

 qu'il prent les gaiges de ladicte lecture et ne la faict pas. Par 

 quoy l'on peult faire argument de la conscience ! Et puisqu'ilz 

 mettent en avant son parler et iangaige françois, c'est bien 

 chose certaine qu'il ne s'en sçauroit ayder pour prescher et 

 instruyre le peuple, pas qu'il fust bien entendu. Et n'a pas ce 

 seul deffault extérieur, qu'est toutesfois grand, ains, sans re- 

 proche soit dict, il a la veue tant débile qu'il fault qu'il s'ayde 

 de lunettes, voyre par les rues, pour cognoistre et veoir les 

 passans, qu'est imperfection trop dangéreuse pour ung tel estât, 

 joinct qu'il n'a nulle expérience des cérémonyes ecclésiastiques, 

 pour ne s'estre jamais ingéré au service de l'Eglise, comme l'on 

 dict : que sont toutes choses grandement considérables. Et sy 

 ledit sieur Richardot a ce don de Dieu de bien parler et sçavoir 

 expliquer ses conceptions au profit des auditeurs, sy n'en est-il 

 pas si glorieux que client lesdictz adversaires, ny aussy pour 

 ceste seulle cause, mais pour beaucoup d'aultres bonnes qua- 

 litez, il est aymé dudict sieur administrateur, duquel et dudict 

 sieur Richardot ledict sieur éleu faict ung jugement bien ligier 

 et selon son sçavoir, disant que le parler affilé est la meilleure 



